**Zápisnica**

**z ustanovujúceho zasadnutia Valného zhromaždenia**

**Občianskeho združenia Veselí Tekovskí Vinári**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Termín konania: 10.október 2014 o 18:00 hod.

Miesto konania: Kultúrny dom Nový Tekov

Prítomní: podľa priloženej prezenčnej listiny

Program zasadnutia:

1. Slávnostné otvorenie Valného zhromaždenia
2. Prijatie členov na základe hromadnej prihlášky
3. Voľba zapisovateľa a overovateľov zápisnice
4. Schválenie programu zasadnutia
5. Návrh na prerokovanie a schválenie Stanov OZ Veselí Tekovskí Vinári
6. Voľba členov Predsedníctva OZ, voľba predsedu a revízora
7. Schválenie výšky členského príspevku
8. Návrh na schválenie Organizačného poriadku OZ Veselí Tekovskí Vinári
9. Zabezpečenie pridelenia IČO
10. Predstavenie plánu činnosti združenia na najbližšie obdobie
11. Rôzne

* založenie účtu OZ v banke;
* registrácia na Daňovom úrade - DIČ;
* zistenie podmienok na získanie príspevku 2% z daní;
* príprava žiadosti o dotáciu z rozpočtu obce Nový Tekov na rok 2015;

1. Diskusia
2. Návrh na uznesenie
3. Záver

Priebeh rokovania:

K bodu 1.

Ustanovujúce zasadnutie Valného zhromaždenia občianskeho združenia Veselí Tekovskí Vinári zvolal prípravný výbor združenia. Splnomocnenec prípravného výboru Jozef Želiar privítal účastníkov ustanovujúceho zasadnutia a predstavil ciele a predmet činnosti združenia.

K bodu 2.

Na základe hromadnej prihlášky boli prijatí zakladajúci členovia do občianskeho združenia Veselí Tekovskí Vinári. Hromadná prihláška bola schválená. Hromadná prihláška za členov je uložená a evidovaná v sídle OZ Veselí Tekovskí Vinári k nahliadnutiu.

K bodu 3.

Za zapisovateľa bol schválený Ing. Štefan Králik, za overovateľov zápisnice Ing. Zoltán Kulcsár a Tibor Száraz.

K bodu 4.

Prítomní členovia jednohlasne odsúhlasili program ustanovujúcej schôdze valného zhromaždenia občianskeho združenia Veselí Tekovskí Vinári.

K bodu 5.

V rámci bodu 5. Ing. Štefan Králik prečítal plné znenie Stanov občianskeho združenia a konštatoval, že boli zaregistrované Ministerstvom vnútra SR dňa 17.07.2014 pod č. VVS/1-900/90-44059. Následne boli stanovy predstavené prítomným členom. Stanovy OZ Veselí Tekovskí Vinári boli schválené všetkými prítomnými členmi ustanovujúcej schôdze Valného zhromaždenia.

K bodu 6.

Prípravný výbor občianskeho združenia navrhol za členov Predsedníctva Ing. Zoltána Kulcsára, Tibora Száraza, Ing. Štefana Králika, Ladislava Nagya, Jozefa Želiara, Ing. Ivetu Zajacovú, Milana Stribulu, Ľubomíra Kundakera a Zuzanu Benkeovú. Členovia valného zhromaždenia navrhnutých kandidátov zvolili za členov Predsedníctva občianskeho združenia Veselí Tekovskí Vinári na obdobie 5 rokov. Za predsedu občianskeho združenia bol zvolený Jozef Želiar. Za revízora bola zvolená Bc. Adriana Szárazová.

K bodu 7.

Schválená bola aj výška členského príspevku, a to nasledovne:

* Vstupné členské na rok 2014 - 2,– €;
* Členské od roku 2015 – v zmysle Stanov, t.j. minimálne 2,- €/ ročne;

Všetci prítomní členovia uhradili členský príspevok na rok 2014.

K bodu 8.

V rámci bodu 8. Ing. Iveta Zajacová prečítala plné znenie Organizačného poriadku a predstavila ho prítomným členom. Organizačný poriadok OZ Veselí Tekovskí Vinári bol schválený všetkými prítomnými členmi ustanovujúcej schôdze Valného zhromaždenia.

K bodu 9.

Členovia Predsedníctva boli poverení zabezpečením podania žiadosti o pridelenie identifikačného čísla organizácie (IČO) na Štatistický úrad SR pracovisko Nitra a zaplatením správneho poplatku.

K bodu 10.

V rámci tohto bodu boli prítomní členovia oboznámení s navrhovanými aktivitami a zámermi, ktorým sa chce občianske združenie aktívne venovať ešte v roku 2014 a následne v ďalších rokoch. V roku 2014 sú prioritnou aktivitou Vianočné trhy. Každý z členov sa mohol vyjadriť k jednotlivým návrhom a prispieť tak k efektívnej činnosti združenia. Zúčastnení súhlasili so zámermi vedenia združenia.

K bodu 11.

V rámci tohto bodu boli rozdelené úlohy členom Predsedníctva OZ v súvislosti so založením účtu OZ v banke, registráciou na Daňovom úrade – DIČ, zistenie podmienok na získanie príspevku 2% z daní, ako aj prípravou žiadosti o dotáciu z rozpočtu obce Nový Tekov na rok 2015.

K bodu 12.

V rámci diskusie boli členmi združenia spomenuté a zároveň navrhnuté nasledovné nápady a podnety:

* zabezpečenie obecného traktora na orbu, chemikálií a hnojív pre členov OZ,
* svojpomocné zriadenie internetovej stránky občianskeho združenia – lepšia komunikácia medzi členmi,
* účasť na Vianočných trhoch v decembri 2014,
* zabezpečiť účtovníka pre občianske združenie – podmienka: člen OZ s príslušným ekonomickým vzdelaním;
* nájsť pre členov združenia v spolupráci s obecným úradom priestory na pravidelné stretávanie sa a pre zasadnutia predsedníctva,
* kontaktovať a oslovovať odborníkov a potenciálnych sponzorov združenia,

Úlohy vyplývajúce pre predsedu OZ:

* zabezpečiť odoslanie Žiadosti o pridelenie IČO na ŠÚ SR, pracovisko Nitra;
* zabezpečiť rozposlanie Zápisnice z ustanovujúcej schôdze všetkým členom združenia na ich e-mailové adresy, prípadne doručiť poštou alebo osobne;
* všetkým členom združenia rozposlať e-mailom formulár Prihlášky za člena OZ pre potenciálnych nových záujemcov ako aj z dôvodu šírenia povedomia o novozaloženom združení;
* všetkým členom združenia rozposlať e-mailom Stanovy občianskeho združenia Veselí Tekovskí Vinári.

V Novom Tekove, dňa 10.10.2014

Zapísal: Ing. Štefan Králik ...................................................

Jozef Želiar, predseda OZ ....................................................

predseda OZ

Overovatelia zápisnice:

Ing. Zoltán Kulcsár ....................................................

Bc. Szárazová Adriana .....................................................